
Az egyenesszárnyúak igen ősi állatok. Már háromszázmillió 
évvel ezelőtt is számos fajuk népesítette be a Földet. A ma élő 
fajokhoz megtévesztésig hasonló alakok rágták a pikkelyfák és 
pecsétfák leveleit, bújtak a mohapárnák alá. Mai utódaik rágó 
szájszerve, járó vagy ugró lába, első pár bőrszerű és hátsó hár- 
tyás szárnya azt a régi kort idézi, amikor a rovarok törzsfáján 
egyre több új hajtás indult fejlődésnek. 

A sáskák, szöcskék és tücskök a rovarvilág mesterdalnokai. 
Ám daluk nem unaloműző, léha szórakozás. Sokkal inkább az 
egy fajhoz tartozó hímek lovagi tornája, versengésük a nősté- 
nyért. A modern idegélettani és viselkedéstani kutatások ered- 
ményei alapján pedig igazat adhatunk Herman Ottónak is, mikor 
ezt írja: ,... ha tisztán emberi állásról tekintjük a dolgot, a szöcs- 
ke szerény kis nótája a maga helyén nem mond kevesebbet, mint 
amennyit mondott Beethoven Holdfény-szonátája Guicciardi 
grófnőnek." A számunkra egyhangúnak tűnő percegés, kerepe- 
lés, reszelés, cirpelés a rivális hímnek fenyegetés, a nősténynek 
epekedő dal. 

, Sáskajárás istencsapás?" tartja a Bibliára utalva a mondás. A 
sáskahadak Afrikában manapság is éhínséget, halált okozhat- 
nak. Magyarországon ez a veszély elmúlt, bár előfordul néha, 
hogy egy-egy sáskafaj elszaporodását rovarölő szerekkel kell 
megakadályozni. 

Könyvünkben az egyenesszárnyúakon kívül szerepelnek még 
a bőrszárnyúak is, a fülbemászók, amelyek nevükkel ellentétben 
nem másznak senki fülébe; botsáskák, az inszektáriumok ked- 
velt, érdekes lakói; csótányok, utálatos, hívatlan lakótársaink; 
fogólábúak, a félelmetes ragadozók. Mind olyan állatok, melyek- 
kel erdőn-mezőn sétálva, sőt otthonunkban is találkozhatunk. 
Változatos testfelépítésüket, néha szemet gyönyörködtető színe- 
zetüket, érdekes életmódjukat mutatjuk be a következő oldala- 
kon. 


1. Sáskák (Caelifera). Csápjuk rövid, legfeljebb a testhossz feléig 
ér. Rendszerint fonálszerű, néha a végén kiszélesedik. Az első tor- 
szelvényre, mint egy nyereg, jellegzetes alakú kitinlemez borul, 
amit előhátnak neveznek. Első szárnyuk bőrszerű, gazdagon 
erezett, de csökevényes is lehet. Ha a szárny fejlett, háztető- 
szerűen fedi a testet. Harmadik pár lábuk hatalmas, erős 
ugróláb. Hallószervük az első potrohszelvény két oldalán bújik 
meg. A nőstények tojócsöve nagyon rövid, két pár erős, karomsze- 
rű kitinfüggelékből áll. Párzás előtt különleges éneküket hallhat- 
juk, és a fajra jellemző mozgássorozatot láthatunk. Növényevők. 


2. Szöcskék (Tettigoniidae). Általában nagy testű fajok. Vé- 
kony, hosszú csápjuk túlnyúlik a testvégen. Hallószervüket az 
első lábszárban találjuk. A jobb szárnyfedő tövénél egy nagy 
kitinhártya feszül ki, és hangerősítő berendezésként szolgál. 
Sok faj szárnya csökevényes, vagy hiányzik. A nőstények tojócsöve 
jellegzetes, megnyúlt, kardszerű, amivel petéiket a talajba vagy növé- 
nyekbe rakják. Nemcsak a növények termését, leveleit, hanem 
más ízeltlábút is fogyasztanak, vagyis vegyes táplálékon élnek. 


3. Tücskök (Gryllidae). Fejük busa, testük zömök. A csáp 
vékony, fonálszerű, aránylag hosszú. Lábaik erősek, de az ugró- 
láb rövid. A szárnyak laposan fekszenek a test hátoldalán. 
Hangadó szervük és hallószervük a szöcskékéhez hasonló; több 
fajnál hiányoznak. A faroktoldalékok hosszúak, ívesek, szőrözöt- 
tek. A nőstények tojócsöve hosszú, vékony. A lárvák és a kifejlett 
állatok egyaránt főleg növényi táplálékot fogyasztanak, de az 
állatokat sem vetik meg. Egyes fajok járatot ásnak maguknak a 
talajba, és ennek bejáratában muzsikálnak. A táblán látható 
számok jelentése: 1. összetett szem, 2. előhát, 3. első pár szárny 
(szárnyfedő), 4. cirpelő ér, 5. harmadik comb, 6. hallószerv, 7. 
csáp, 8. rágó szájszerv. 


I. tábla 


1. Fogólábúak (Mantodea). Fejűk rövid, elölről nézve lekerekített 
sarkú háromszöghöz hasonlit, nagyon mozgékony. A két felső 
szögletben hatalmas összetett szemek ülnek, az alsó csúcson 
pedig a veszedelmes ragadozó szájszerv található. A homlokon 
három egyszerű szem is felfedezhető. Az előtor feltűnően meg- 
nyúlt, hatalmas fogólábakat visel. A többi láb egyszerű, vékony 
járóláb. Az első szárny bőrszerű, gazdagon erezett, a legyezősze- 
rűen összehajtogatott hátsó szárnyon fekszik. Petéiket okkerszí- 
nű, habos nyálkával veszik körül, ami a levegőn gyorsan megszi- 
lárdul, és növényekhez, kövekhez ragad. Védi a petéket a száraz- 
ságtól, hidegtől, melegtől, ellenségtől. Ragadozók. Melegkedvelők, 
legtöbb fajuk a trópusokon él. 


2. Bőrszárnyúak (Dermaptera). Hosszúkás testük, csökevényes 
szárnyuk és potrohuk végén levő hatalmas fogóikról az első pil- 
lantásra felismerhetők. Fejük előrenyúló csúcsán rágó szájszerv 
található. A pontszemek hiányoznak. Első szárnyuk kicsi, pik- 
kelyszerű, erek nélküli, a jóval nagyobb hátsó szárny ez alatt 
lapul hosszában és keresztben összehajtva. Éjjel aktívak. Kedve- 
lik a meleget és a nedvességet. A nőstények védik a petéket, a 
terméketlen vagy az elhalt petéket kiválogatják és megeszik. 


3. Csótányok (Blattodea). Lapított, ovális testű állatok. Vékony, 
fonalszerű csápjuk a test végéig ér. Rágó szájszervük van. Nagy, 
kerekded előhátuk a fej egy részét is beborítja. Első szárnyuk 
bőrszerű, a hátsó nagyobb, hártyás, mindkettő gazdagon erezett. 
Járólábukkal fürgén mozognak. A legkisebb légáramlatot, hang- 
hullámot, egyéb rezgést érzékelik. A potroh hátoldalán páros 
bűzmirigy van. Ősi rovarrend, már a földtörténeti kartonkorban 
virágkorukat élték. Manapság a trópusokon több ezer fajuk ta- 
lálható. A számok jelentése: 1. csáp, 2. összetett szem, 3. fogó- 
láb, 4. előhát, 5. első szárny (szárnyfedő), 6. második szárny, 7. 
faroktoldalék, 8. farcsuta, 9. fogó. 


II. tábla 


1. Vékonycsápos tövishátúsáska íTetrix tenuicornis). 9-10 mm. 
A tábla első két rajzán tövishátúsáskákat látunk. Nevüket jelleg- 
zetes, hosszan hátrafelé nyúló és kihegyesedő előhátukról kap- 
ták. Szárnyfedőjük csökevényes, pikkelyszerű. Hátsó szárnyuk 
viszont jól fejlett, ezért legtöbb fajuk kiválóan repül. A legtöbb 
sáskával ellentétben idősebb lárvastádiumban vagy kifejlett ál- 
latként (imágó) vészelik át a telet. Leginkább a trópusokon érzik 
otthon magukat. Ennek a tövishátúsáskának az előháta oldalról 
domborúan ívesnek látszik. Színezete nagyon változó. Sikságon, 
dombvidéken és a hegyekben egyaránt megtalálható. 


2. Közönséges tövishátúsáska íTetrix subulata). A hím 7-9 mm, 
a nőstény 9-10 mm. A potrohán messze túlnyúló, lapos, egyenes, 
fokozatosan elkeskenyedő előhátáról könnyen felismerhető. Re- 
pülés közben kanyarogni is tud. Cirpelőszerve hiányzik, néma. 
Tocsogók, tavacskák nedves körzeteiben találhatunk rá. Néha 
még a nyílt vízfelszínre is kimerészkedik. 


3. Tarka hegyisáska (Podisma pedestris). A hím 17-19 mm, a 
nőstény 24-30 mm. Szárnyfedői rendszerint csupán kis lapocs- 
kák. Hegyi réteken, irtásokon, erdők nyiladékaiban élénk szí- 
nekkel pompázó példányaira bukkanhatunk. 


4. Kis hegyisáska (Pezotettix giornae). A hím 11-15 mm, a nős- 
tény 12-18 mm. Hátsó lába szőrös, színe gyakran szürkés-vagy 
vörösesbarna. Melegkedvelő, hazánkba a Földközi-tenger kör- 
nyékéről érkezett. Főleg a Dunántúlon él. 


5. Fieber-hegyisáska (Pseudopodisma fieberi). A hím 17-23 mm, 
a nőstény 23-30 mm. Rétek szélén, cserjésekben találjuk. 


III. tábla 


1. Olaszsáska (Calliptamus italicus). A hím 13-23 mm, a nős- 
tény 23-34 mm. Robusztus testű rovar. Előhátának középső és 
oldalsó élei igen szembetűnőek. Repüléskor kibomlik hátsó szár- 
nya, amelynek belső fele rózsaszínű. Harmadik lábszára vörös. 
Ha nyugodtan ül a földön, nehéz észrevenni, mert barna foltok- 
kal díszített szürkés teste beleolvad környezetébe. Hangadása 
különleges, ugyanis rágóit dörzsöli össze, és úgy énekel. Kedveli 
a napsütötte, száraz, meleg helyeket. Peterakáskor a nőstény 
potroha erőteljesen megnyúlik, a szelvények eltávolodnak egy- 
mástól, és a közöttük levő hártyák kifeszülnek. Ezzel a tojóké- 
szülékkel kürtőt képes vájni a földbe. A rövid cső vagy kürtő falát 
váladékkal béleli, és ebbe a tokba helyezi petéit. Képünk az első 
peték (tojásoknak is hívják) lerakásának pillanatát ábrázolja. Az 
olaszsáska kifejlődve, meleg nyarakon nagy csapatokba verőd- 
het. Mivel táplálékában nem válogatós, a szántóföldi és kertészeti 
növényekben egyaránt okozhat kárt. Ellenségei elsősorban a 
madarak és a ragadozó rovarlárvák, de gyakran esik áldozatul 
egy gombabetegségnek (Empusa grylli) is. 


2. Homoki olasz sáska (Calliptamus barbarus). A hím 14-22 
mm, a nőstény 19-34 mm. Igen hasonlít az előző fajhoz. Hátsó 
combjainak belső felét ellentétben az olaszsáskával nem két, 
hanem csupán egy nagy, sötét folt díszíti. A harmadik lábszár 
narancsvörös. Hazánkban szórványosan fordul elő. 


3. Kerepelősáska (Psophus stridulus). A hím 23-25 mm, a nős- 
tény 26-32 mm. Szürkésbarna színezetű állat. Hátsó szárnya 
piros, a barna szárnyvégeket kivéve. Harmadik lábszára sötét. A 
hím repülés közben (néha pihenéskor is) hátsó szárnyának erős, 
kemény, hosszanti ereit összedörzsöli, és így feltűnő, hangos, 
kerepelő hangot hallat. A nőstény ritkán repül, hangja is csende- 
sebb. Hegyi legelőkön, erdőszéleken, irtásokon bukkanhatunk 
rá. 

IV. tábla 


1. Szalagos sáska (Oedaleus decorus). A hím 18-24 mm, a nős- 
tény 30-38 mm. Szárnyfedőjét keresztben futó, széles, sötét sá- 
vok díszítik. A száraz mezőket, köves sztyepréteket kedveli. Ha- 
zánkban szórványosan fordul elő. 


2. Szerecsensáska (Celes variabilis). A hím 17-25 mm, a nős- 
tény 22-34 mm. Testnagysága igen változó. Első szárnya rend- 
szerint sötétbarna, a hátsó piros, ritkán világoskék. Az Alföldön 
és a hegyvidéken is látható, de csak helyenként. 


3. Kékszárnyú siska (Oedipoda coerulescens). A hím 15-21 mm, 
a nőstény 22-28 mm. Némelyik sáskafaj a kopár, növényzet nél- 
küli, homokos vagy sziklás élőhelyeken gyakori, ahol kevés a 
búvóhely. Az éles szemű ragadozók könnyen észrevennék a ho- 
mokkupac tetején sütkérező, élénk színű sáskát. A nyílt terüle- 
teken élő fajok alakjukkal és színezetükkel messzemenően al- 
kalmazkodnak a környezethez. A kékszárnyú sáska színezete is a 
talaj színétől függ. Feketétől a barnáig, szürkétől a sárgáig min- 
den színárnyalat megfigyelhető rajta. Egyszínű háttér előtt az 
állatok mintázata tompább. Ha a fény a hátteret sötétebb és 
világosabb foltok mozaikjára bontja, a sáskák foltjai is élénkeb- 
ben pompáznak. A nőstények kevesebbet mozognak, mint a 
hímek, ezért színükkel, mintázatukkal jobban illenek környeze- 
tükhöz. Ha a színezetéhez legjobban illő helyről elzavarják, 
igyekszik mihamarabb visszatérni. Könnyű fölismerni, más fajjal 
nem téveszthető össze. Hátsó szárnyának tövi része ugyanis kék 
— rendkívül ritkán sárgás, esetleg rózsaszínű. A szárnyat egy 
széles, sötét színű szalag szeli át. Hátsó lábszára kék. Főleg a 
pázsitfűféléket fogyasztja. Ha óvatosan közelítünk, csak az utolsó 
pillanatban menekül. A földön sebesen fut tova, sűrű növényzet 
közé nem bújik. Ha felrepül, gyorsan és aránylag messzire jut, de 
sohasem emelkedik magasra. 

V. tábla 


1. Homokszínű sáska (Sphingonotus coerulans). A hím 18-21 
mm, a nőstény 25-27 mm. Teste barnásszürke, szárnyfedője 
szabálytalan sötét keresztsávokkal vagy foltokkal díszített. Ha 
felrepül, előtűnik szép, vizeskék, hátsó szárnya. Erről, valamint 
középen keresztben benyomott előhátáról könnyen felismerhető. 
Szívesen gyalogol és fut a földön, de repülni is kiválóan tud. 
Látása igen fejlett. Ha egy nőstény landol a talajon, a környéken 
figyelő hímek felismerik, hogy saját fajukhoz tartozik, és két- 
három méteres körzetből is köré gyűlnek. Apró, erőteljes ugrá- 
sokkal közelednek, és közben rövid trillákat hallatnak. Ha a 
nőstény újból felrepül, egy vagy több hím követi. A napos, meleg, 
száraz területeket kedveli. Gyér növényzetű homokon, sziklagye- 
pen fordul elő. 


2. Önbeásó sáska (Acrotylus insubricus). A hím 12-16 mm, a 
nőstény 15-25 mm. Első szárnyának vége üvegszerűen átlátszó. 
Hátsó szárnya halvány rózsaszín, néha sárga, de mindig 
füstösbarna, félhold alakú sötétebb jeggyel mintás. A 
homokpuszták jellegzetes karakterfaja. 


3. Hosszúlábú homokisáska (Acrotylus longipes). A hím 17 mm, 
a nőstény 23-24 mm. Az Acrotylusok a Kárpát-medence ritka 
fajai, innen északabbra nem terjednek. Ez a faj futóhomokon, 
például a Kiskunsági Nemzeti Park vándorló homokbuckáin 
viszonylag gyakori. Igen figyelmes, az embert már messziről ész- 
reveszi. Azonnal szárnyra kel — hátsó szárnya sárgás színben 
villan ilyenkor. Három-négy méter magasságra is felszáll, és 
kecses íveket leírva messzire repül. Hasonló mutatványra nálunk 
nem sok sáska képes. 

VI. tábla 


1. Tengerzöld sáska (Aiolopus thalassinus). A hím 15-19 mm, a 
nőstény 22-25 mm. Szép, kecses, nyúlánk faj. Testén jóval túl- 
nyúló első szárnya is keskeny. A hátsó szárny átlátszó, zöldes- 
sárga színnel árnyalt, kivéve a csúcsát; ahol enyhén barna. Ug- 
rólábának combja hosszú, karcsú, enyhén ívelt. Igen jól, gyorsan 
repül, akár több méter távolságra is. A szikesek jellegzetes nö- 
vénytársulásaiban találhatunk rá leggyakrabban, de kedveli a 
folyók, tavak nedves környékét. A buja növényzetet viszont kerü- 
li. 


2. Tundrasáska (Mecostethus grossus). A hím 12-21 mm, a 
nőstény 26-30 mm. A mocsaras, tocsogós élőhelyek jellemző 
sáskája. Ehhez az élőhelyhez szigorúan ragaszkodik. Túlnyomó- 
részt olajzöld állat. A hátsó comb alján feltűnő piros sáv húzódik 
végig. A hím szokásos hangadása igen sajátos. A hátsó lábszár 
végén található erős kitintöviseket hirtelen végigdörzsöli az első 
szárnya kiemelkedő erein, és így messzire szálló, éles, csattanó 
hangot hallat. Vízparti növényeket, kákát, sást eszik. Petéit a 
nedves talajba vagy avar közé rakja. Élőhelyéhez ragaszkodik. 


3. Hagymazöld sáska (Parapleurus alliaceus). A hím 17-21 mm, 
a nőstény 25-28 mm. A szemétől kezdődően, a nyakpajzs lekere- 
kített szélein át az első szárny tövéig sötét hosszanti sáv húzódik. 
Nedves mezőkön, vizek partjain, tocsogós területeken él. 


4. Sziki sáska (Epacromius coerulipes). A hím 14-25 mm, a 
nőstény 22-32 mm. Európa déli részétől Közép- és Kelet-Ázsiáig 
tart elterjedési területe. Magyarországon kisebb, elszigetelt he- 
lyeken (pl. a Fertő tó környékén) egy alfaja él, amit Epacromius 
coerulipes pannonicus néven írtak le a szakemberek. Evvel jel- 
zik, hogy az ősi Pannónia, vagyis nagyjából a Duna, Száva és a 
Bécsi-erdő által bezárt területen találták meg először. 

VII. tábla 


1. Sisakos sáska (Acrida hungarica). A hím 34-35 mm, a nős- 
tény 50-55 mm. Rokonával, a következő fajjal együtt különleges 
alakkört képvisel a könyvben bemutatott sáskák között. Feje 
igen furcsa alakú, hosszan előrenyúló, úgy néz ki, mintha egy 
magas, kúpos süveget viselne. A fej csúcsán nagy, kidomborodó 
szemek ülnek. Előremeredő homlokához lapos, széles, kard ala- 
kú csápok csatlakoznak. Harmadik pár lábának combja vézna, 
feltűnően különbözik a sáskákra oly jellemző ugrólábtól. Ha 
felzavarjuk, zörgő papírhoz hasonló hangot hallatva repül. A 
Kárpát-medence jellegzetes — sáskája. A száraz, — meleg 
homokpuszták, köves sziklagyepek lakója. Védett faj! 


2. Vöröslő sisakos sáska (Acrida nasuta). A hím 35-44 mm, a 
nőstény 36-41 mm. Az előzőhöz hasonló, de annál színesebb faj. 
Még a Déli-Alpok meleg völgyeibe is felhúzódik. 


3. Aranyos sáska (Chrysochraon dispar). A hím 16-18 mm, a 
nőstény 23-26 mm. A különböző ivarú állatok testfelépítése és 
életmódja némileg eltér egymástól. A hím szélesen lekerekített 
szárnyfedője hosszabb, majdnem a potroh végéig ér. Szívesen 
ücsörög növényeken. Függőleges testhelyzetből is ügyesen, me- 
redeken ugrik el, miközben szárnyával a repülést segíti: A terme- 
tesebb nőstény szárnya (?) rövid, lándzsa alakú, legfeljebb a 
potroh közepéig ér. Nemcsak a növényeken, de a talajon is szíve- 
sen tartózkodik. A többi sáskától eltérően általában nem a földbe 
rakja petéit, hanem szeder (Rubus), angyalgyökér (Angelica), 
gyékény (Typha) fajok szárába. Mély, több centiméter hosszú 
csövet váj, mirigyváladékkal kibéleli, és 10-30 petét rak bele. A 
rejtekhely nyílását lezárja egy cseppnyi váladékkal. Teste zöld 
vagy világosbarna színű, közvetlenül a vedlés után bágyadt 
arany fénnyel ragyog. 

VIII. tábla 


1. Jajgató rétisáska (Stenobothrus lineatus). A hím 16-18 mm, 
a nőstény 21-24 mm. A rétisáskák muzsikájukkal kitűnnek 
társaik közül. A hátsó comb belső felén egy hosszú sorban 
kitincsapocskák ülnek. Ha ezeket az első szárny kemény, ki- 
emelkedő eréhez dörzsölik, cirpelő, zizegő hang keletkezik, mint 
amikor egy fésű fogait pengetjük végig. Ha éneklő sáskát sikerül 
becserkésznünk, a hátsó combok pergő, le-fel mozgása azonnal 
szemünkbe tűnik. Egy mozdulat finom, , zizizizi"-cirpelő hangot 
kelt, amit szótagnak neveznek. Ezekből versek, majd strófák 
alakulnak ki. A strófák hosszúsága, ritmusa, hangváltásai a fajra 
jellemzőek. E faj ezüstösen csengő, nem túl erős cirpelése bár- 
mely kórusból kitűnik. Petéit fűcsomók tövébe rakja. Elsősorban 
a száraz mezőket kedveli, de gyakran találjuk erdei kaszálókon 
vagy csarabbal (Calluna vulgaris) benőtt területeken is. A 


2. sztyepi rétisáska (Stenobothrus nigromaculatus) hímje 15-18 
mm, a nőstény 19-24 mm. A nőstény rövid szárnyú, nem tud 
repülni. A hím is szívesebben ugrik, mint repül. Egész Közép- 
Európában megtalálható, de csak szórványosan. Száraz, homo- 
kos mezőkön, ritkás erdővel borított domboldalakon él. Kedveli 
azokat a növénytársulásokat, amelyekben a csenkesz (Festuca) 
fajok uralkodnak. A 


3. kis rétisáska (Stenobothrus stigmaticus) hímje 11-15 mm, a 
nőstény 15-20 mm. Az előző fajhoz hasonlóan ez is csupán he- 
lyenként fordul elő. A számára kedvező meleg, száraz dombvidéki 
mezőkön, erdőszéleken, a Hortobágy egyes vidékein azonban 
tömegesen él. A 


4. szárnyatlan rétisáska (Stenobothrus crassipes) hímje 11-12 
mm, a nőstény 14-16 mm. Apró termetű faj. Első szárnya meg- 
rövidült. Különösen a nőstényé kicsi, pikkelyszerű. Egyaránt 
szívesen tartózkodik a talajon és sűrű gyepek növényein. Ha 
megzavarják, meredek ugrásokkal vagy futva menekül. 

IX 


. tábla 


1. Szőke tarlósáska (Dirshius — régebben: Omocestus — 
petraeus). A hím 11-12 mm, a nőstény 14-16 mm. Testfelépítése 
igen hasonló a következő fajéhoz, csak gyakorlott szemmel lehet 
attól elkülöníteni az előhát alakja s az első szárny erezete alap- 
ján. Leginkább a meleg, száraz élőhelyeket kedveli. Igazán az 
ürmös (Artemisia) sziki legelőkön otthonos, ahol nagy tömegek- 
ben találhatjuk. 


2. Barna tarlósáska (Dirshius — régebben: Omocestus — 
haemorrhoidalis). A hím 11-13 mm, a nőstény 16-18 mm. Sokfe- 
lé találkozhatunk ezzel a jelentéktelen külsejű, aprócska sáská- 
val, de a szárazabb, magas füvű mezőkön, erdős pusztákon érzi 
igazán otthon magát. 


3. Vöröshasú tarlósáska (Omocestus ventralis). A hím 12-17 
mm, a nőstény 18-20 mm. Szárnya füstösbarna, különösen a 
végén. Az ivarmirigyek kifejlődésével párhuzamosan a potroh 
hasi oldala a lárvákra jellemző szürke vagy zöld színről pirosra 
vált át. Általában réteken, mezőkön, erdővágatokban találhatunk 
rá. 


4. Smaragdzöld sáska (Euthystira brachyptera). A hím 13-15 
mm, a nőstény 18-24 mm. Csinos, aranyosan csillogó, világos- 
zöld színű, kis testű állat. Elsősorban a magas füvű, nedves 
területeket kedveli, de néha szárazabb vidékeken is előfordul. 
Feltűnően gyakran találták nádtippan (Calamagrostis) fajokon. 
Különleges módon rak petét. Néha a nőstény lábaival néhány 
fűszálat kis csomóba húz össze. Potrohából habos váladékot 
présel a szálak közé, és ebbe 5-6 petét rak. A habágy néhány óra 
alatt megszárad, és biztos védelmet nyújt a kiszáradás ellen. 
Máskor a hosszú levelű füvek felső részeit választja petézésre. A 
petegubók az őszi elszáradt levelekkel az avarba kerülnek, amely 
megvédi őket a tél viszontagságaitól. 

X. tábla 


1. Csinos rétisáska (Chortippus albomarginatus). A hím 13-15 
mm, a nőstény 18-21 mm. Karcsú, hosszú testű tarlósáska. A 
nyakpajzsának oldaléles szinte párhuzamosak. A nőstények első 
szárnyán rendszerint egy hosszanti, sárgás csíkot láthatunk. 
Közepesen nedves rétek és legelők közönséges lakója. Szikeseken 
is gyakori. Táplálékában nem válogatós. 


2. Hangos hegyisáska (Stauroderus scalaris). A hím 18-20 mm, 
a nőstény 22-27 mm. Első szárnya barna, foltok nélkül. A szárny 
közepén húzódó hosszanti erek egy széles mezőt határolnak, 
melyet a szabályosan sorakozó, keresztben futó erek téglalap 
alakú kis részekre osztanak. Repülés közben a hímek és a nős- 
tények is pergő, recsegő, percegő hangot adnak, mint a 
kerepelősáska (lásd IV. tábla), ámbár nem olyan hangosat. He- 
gyes-dombos területeken a napos, száraz mezők, ligetek, parla- 
gok lakója. 


3. Zengő tarlósáska (Glyptobothrus biguttulus). A hím 13-15 
mm, a nőstény 17-22 mm. Német nyelven , fülemülesáska? e faj 
neve, Nem véletlenül, hiszen a hím igen változatos strófákat 
énekel, attól függően, hogy udvarol-e éppen, vagy riválisát akarja 
szelídebb-határozottabb szóval távozásra bírni. A párzásra kész 
nőstény válaszol a hím hívására, és így felváltva zenélnek. A hím 
érces muzsikája messzire hallatszik. Egy előénekes hangjára 
gyakran egy egész kórus csendül fel. 


4. Halk tarlósáska (Glyptobothrus mollis). A hím 13-14 mm, a 
nőstény 18-19 mm. Külsőre rendkívülien hasonlít az előző faj- 
hoz, cirpelése azonban olyannyira jellemző, hogy erről könnyen 
fölismerhető. Jobb és bal oldali combját egy időben eltérő sebes- 
séggel képes mozgatni, amitől a megszólaló strófák is különböző- 
ek lesznek. Ez egyedülálló jelenség a sáskák között. 

1. Rövidszárnyú rétisáska (Euchortippus declivus). A hím 13- 
16 mm, a nőstény 19-21 mm. Ez és a következő faj is nagyon 
hasonlít az előző táblán látható állatokhoz, egymásnak közeli 
rokonai. Ritkás füvű pusztákon és sztyepréteken otthonos. Szá- 
raz mezőkön alkothat nagy csapatokat. A 


2. karcsú rétisáska (Euchortippus pulvinatus) hímje 15-17 mm, 
a nőstény 26-28 mm. Kecses, nyúlánk, rendszerint szalmasárga 
állat. Száraz mezőkön él, ahol gyér a növényzet. 


3. Erdei bunkóscsápúsáska (Gomphocerippus rufus). A hím 14- 
18 mm, a nőstény 17-24 mm. A csáp vége világos, a hímé fehér. 
A lábak enyhén vörös színezete jellegzetes. Erdei tisztásokon, 
erdőszéleken, üde réteken él. Kedveli a magas növényzetet, külö- 
nösen a karsztbokorerdőkben, füves lejtőkön gyakori tollas szál- 
kaperje (Brachypodium pinnatum) állományokat. 


4. Kis bunkóscsápúsáska (Myrmeleotettix maculatus). Hímje 
12-13 mm, a nőstény 14-16 mm. A bunkóscsápúsáskákat — 
különösen a hímeket — egyszerű felismerni, hiszen a csápvégi 
ízek többé-kevésbé kiszélesednek, buzogány- vagy lándzsaformát 
mintáznak. Bár a nőstényeken is jól észrevehető, rajtuk nem 
ennyire feltűnő ez a bélyeg. A kis bunkóscsápúsáska a síkságok- 
tól a hegyekig sokfelé előfordul, néha nagy tömegekben látható, 
de csakis a számára megfelelő élőhelyen. Száraz vidékeken talál- 
juk, ahol gyér a vegetáció, és ahol a talajt lassan bomló, finom 
szemcsés, humuszos avarréteg borítja; peterakásához ugyanis ez 
nélkülözhetetlen. Szívesebben tartózkodik a talajon, mint a nö- 
vényeken. Mozgása szaggatott. Gyors futás után hirtelen megáll. 
A 


5. homoki bunkóscsápúsáska (Myrmeleotettix antennatus) 
hímje 12 mm, a nőstény 15-16 mm. A közép-ázsiai sztyepekről 
nyomult be az országba, a sovány pusztai gyeprétekre. 

XII. tábla 


1. Marokkói sáska (Dociostaurus maroccanus). A hím 17-28 
mm, a nőstény 20-23 mm. A Földközi-tenger környékén gyakori. 
Budapest környékéről 1888-ban jelezték először. Az alföldi mo- 
csarak lecsapolása után megnőtt a szikes puszták területe, ez 
kedvezett a sáska terjedésének. Mivel nőstényei egy négyzetmé- 
terre több száz petetokot rakhatnak (mindegyikben 20-30 peté- 
vel), a századforduló után többször is hatalmas tömegekben lepte 
el a szántókat. Szárnyatlan lárváikat a parasztok varsa módra 
felállított vászonkerítésekkel nagy gödrökbe terelték, hogy el- 
pusztítsák. Ahol egykor legnagyobb kártételeit okozta, a mai 
Hortobágyi Nemzeti Park területén, egyetlen példányát sem talál- 
ták az 1974-76-os felméréskor. 


2. A rövidnyakú v. csíkospofájú sáska  (Dociostaurus 
brevicollis, hímje 12-14 mm, a nőstény 16-18 mm. Az előző faj- 
hoz nagyon hasonló, mindössze a feje oldalán függőlegesen hú- 
zódó, elmosódott sötétebb sáv, rombusz alakú homlokgödre és 
rövidebb szárnya alapján tehetünk különbséget. Napos, száraz 
területeken, homoktalajon vagy sziken könnyen megtalálható. 
Táplálékában nem válogatós. Naponta annyi Íriss növényt eszik, 
amennyi testtömegének fele-harmada. Nem csoda, hogy több 
sáskajárás főszereplője volt. 


3. Szép hegyisáska (Arcyptera fusca). A hím 24-31 mm, a nős- 
tény 30-35 mm. A nőstény szárnya rendszerint rövid, a hímé 
viszont a potrohnál jóval hosszabb. Üde erdei réteken, legelőkön 
találjuk. Magasabb hegyeinkben is előfordul. 


4. Egyiptomi sáska (Anacridium aegypticum). A hím 30-45 mm, 
a nőstény 50-65 mm. A Földközi-tenger környékén él ez a nagy 
testű, hosszú szárnyú sáskafaj. Igen jól repül. Néha gyümölcs-és 
zöldségszállitmányokkal Közép-Európába is behurcolják, de itt 
nem tud megtelepedni, mert nagyon melegigényes. 

XIII. tábla 


1. Keleti vándorsáska (Locusta migratoria). A hím 33-50 mm, a 
nőstény 37-55 mm. Nemcsak a magányos ember, a magányos 
vándorsáska viselkedése is észrevehetően különbözik csoportban 
élő társaiétól. A különbség a testalakulásban is megmutatkozik, 
és olyan feltűnő, hogy régebben ezeket az eltérő alakokat külön 
fajoknak tekintették. A magányos alak (táblánkon) elő-hátán 
élesen kiemelkedő hosszanti él húzódik. Kevesebbet mozog, ezért 
táplálékszükséglete kisebb, mint a társas alaké. A petéből hosz- 
szabb idő után bújik ki, és több lárvastádiumon kell átesnie, 
mire a kifejlett formát eléri, mivel nem termeli azt a vegyületet 
(feromont), amely a társas alaknál az egyedfejlődést és az ivari 
érést serkenti. 


2. Afrikai vándorsáska (Schistocerca gregaria). 48-60 mm. Ez a 
hatalmas termetű sáska a világ egyik legnevezetesebb állata. 
Ahol megjelenik, rettegés tölti el az embereket. Néhány más sás- 
kafajjal közösen végzett szörnyű pusztítását már a Biblia is meg- 
örökítette. , Egészen elborították és elhomályosították a föld fel- 
színét, s felfaltak minden növényt a mezőn és minden gyümöl- 
csöt, amit a jégeső megkímélt. Egész Egyiptomban semmi zöld 
nem maradt a fákon és semmi növény a mezőn." A leírás nem 
túloz. Egy-egy raja 1-2 milliárd egyedből is állhat. Mindegyik 
naponta saját 1,5 grammos testsúlyának megfelelő mennyiségű 
növényt fal fel, ami mintegy 1500-2000 tonna táplálékot jelent. A 
Földközi-tenger környékétől kelet felé Észak-Indiáig fordulhat 
elő. Szerencsére a tömeges elszaporodáshoz szükséges ökológiai 
feltételek csak néhány ponton adottak. 


3. Rövidszárnyú szivárványossáska (Romalea microptera). 50 
mm. Dél-Amerika lakója ez a nagy testű, szépen színezett, rövid 
szárnyú állat. Kültakarójának mirigyeiben olyan anyagot termel, 
amely a hangyákat elriasztja. 

XIV. tábla 


1. Pettyesszárnyú sáska (Maphyteus baccatus). 50 mm. Afrika 
trópusi vidékeinek lakója ez a szép, kék és barna színekben 
pompázó állat. 


2. Korallnyakú sáska (Dictyophorus spumans). 55-60 mm. 
Nagy, zömök testű, szépen színezett faj. Kézbe fogva az úgyneve- 
zett , reflexvérzés"? jelensége figyelhető meg nála. Kültakarója alatt 
nagy, izmos falú mirigyek találhatók, melyek a testszelvényeket 
borító kitinpáncél közötti hártyákon keresztül nyílnak a külvilág- 
ra. Bennük kellemetlen szagú és maró folyadék gyűlik össze, 
amit az állat messzire spriccel, ha ellenség fenyegeti. Ez a jelen- 
ség néhány rovarcsoportban, például a futrinkáknál gyakori, a 
sáskák körében azonban nagyon ritka. 


3. Pöttyözött hólyagos sáska (Pneumora rarvolosa). 60 mm. Ez 
az állat egy igen ősi sáskacsaládba tartozik, ahova kevesebb mint 
húsz fajt sorolnak a tudósok. A család Délkelet-Afrikában alakult 
ki a törzsfejlődés során, és jelenleg is csupán itt található, ezért 
bennszülött (endemikus) csoportnak tekintik. A hímek testfelépí- 
tése igen sajátos: potrohuk, mint egy hosszúkás léggömb, feszes- 
re felfújt. Életmódjuk kevéssé ismert, mert a legtöbb fajból eddig 
kevés példány került kézre. 


4. Zöld bibircsókoshátú sáska (Phymateus viridipes). 80-90 
mm. Dél-Afrika füves pusztáin él ez a karcsú, nagy testű faj. 
Sötétzöld, olajosan fénylő teste feltűnés nélkül illeszkedik élőhe- 
lye növényeinek színéhez. Pihenő helyzetében nehéz észrevenni. 
De ha felszáll, előtűnik csodálatos vöröses-lilás pasztellszínekben 
pompázó hátsó szárnya. Jól repül, néha nagyobb távolságra is. A 
nőstények igen termékenyek. Petefészkük körülbelül 400 pete- 
csövecskéből áll, így nem csodálkozhatunk azon, hogy egyetlen 
nőstény 280 petét is képes egyszerre lerakni. 

XV. tábla 


1. Homokpusztai szöcske (Montana montana). A hím 14-15 
mm, a nőstény 16-19 mm. , Ég a napmelegtől a kopár szik sarja, 
tikkadt szöcskenyájak legelésznek rajta." Ha valóban szöcskékre 
és nem sáskákra gondolt a költő, akkor e sorok a homokpusztai 
szöcskére is vonatkoznak. Kies, gyérfüvű legelők, alföldi vagy 
dombvidéki sovány rétek lakója. Sok más szöcskéhez hasonlóan 
nem finnyás, állati és növényi táplálékot egyaránt fogyaszt. Han- 
gyákat, kabócákat, sáskákat, bogarakat zsákmányol. 


2. Szürke rétiszöcske (Platycleis grisea). 16-22 mm. Igazi me- 
legkedvelő faj. Hegyvidékeink száraz lejtőin bukkanhatunk rá, 
réteken és erdőszéleken, ahol nem túl sűrű a növényzet. Szíve- 
sebben tartózkodik a nyílt területeken, mint a sűrűben. Ha meg- 
zavarják, hosszú, lapos, egymást követő ugrásokkal nagy távol- 
ságokat tesz meg. Eközben hosszú szárnyaival is segíti magát. 


3. Sávos rétiszöcske (Tesselana vittata). A hím 13-15 mm, a 
nőstény 14-16 mm. Rendszerint rövid szárnyú (micropter), a 
teljes szárnyú (macropter) egyedek ritkák. Gabonaföldek tarlóin 
gyakori. 


4. Nagy avarszöcske (Pholidoptera aptera). A hím 20-22 mm, a 
nőstény 22-25 mm. Nálunk a hegyvidékeken fordul elő. Rendsze- 
rint az erdőszéli cserjék között, szederbokrokban tanyázik. A hím 
idővel egyre több és több éneket tanul meg. Kifejlett korában 
jellegzetes a más hímeket elriasztó, versengő cirpelése, A nősté- 
nyért vetekedő hímek ezt a hangjukat felváltva hallatják, egy- 
másnak , felelgetnek". 


5. Galléros avarszöcske (Pholidoptera fallax). Hímje 14-17 mm, 
a nőstény 17-21 mm. Ez a valóságban az előzőnél kisebb testű, 
barna színű szöcske erdei tisztások, bozótos területek lakója. 
Hegyvidékeken, hegyeink lábainál, dombvidékeken találunk rá. 

XVI. tábla 


1. Sötétzöld rétiszöcske (Metrioptera brachyptera). 12-16 mm. 
Némely állatfaj nem viseli el, ha a környezeti tényezők — hőmér- 
séklet, páratartalom, növényzet összetétele stb. — nagymérték- 
ben ingadoznak. Őket , biológiai indikátoroknak? tekintjük. Ha 
egy élőhelyről eltűnnek, akkor az életfeltételek megváltozására 
következtethetünk még akkor is, ha egyéb feltűnő jel erre még 
nem vall. A sötétzöld rétiszöcske sokfelé előfordul, de igazán a 
tőzegmohalápok szárazabb részein otthonos. A lápok kiszáradá- 
sára vagy lecsapolására, a mikroklíma csekély változásaira na- 
gyon érzékeny. Mivel mozgékony, könnyen megtalálja a kedvező- 
en nedves, eléggé meleg helyeket. A 


2. halványzöld rétiszöcske (Bicolorana bicolor) 16-17 mm-és. 
Rendszerint rövid szárnyú alakját gyűjthetjük száraz mezőkön, 
ligetes rónákon, néha gabonaföldeken is. Érdekes, a hosszú 
szárnyú forma sem repül szívesen, inkább futva menekül. A 


3. Roesel-rétiszöcske (Roeseliana roeseli) hímje 14-16 mm, a 
nőstény 16-19 mm. Első szárnyának vége kerek, nem éri el a 
potroh csúcsát. A nyakpajzs oldalán alul és hátul feltűnő, széles, 
vajszínű sáv húzódik. Nedves mezőkön, vizek közelében gyakori. 
Zsenge növényi részeket, alkalmanként rovarlárvákat eszik. Más 
fajokéval össze nem téveszthető a hímek magas, egyhangú, sok- 
szor percekig tartó cirpelése. Petéit a gyomnövények szárába 
rakja. 


4. Karcsú szöcske (Pachytrachis gracilis). A hím 13-14 mm, a 
nőstény 15-18 mm. A nőstény tojócsöve majdnem olyan hosszú, 
mint a teste. Hosszú, vékony csápja gyűjtéskor vagy a preparálás 
közben könnyen letörik. 


5. Német szöcske (Rhacocleis germanica). 15-26 mm. Délről 
húzódott fel hazánkig. A meleg, száraz hegyoldalakat és sztyepré- 
teket, bozótosok széleit kedveli. 

1. Nagy kúpfejű szöcske (Homocoryphus nitidulus). A hím 20- 
28 mm, a nőstény 21-29 mm. Nedves mezőkön, vizek partjain, 
nádasokban érzi otthon magát. Általában éjjel aktív. Naplemen- 
tekor kezdi el éles hangú nótáját. 


2. Szemölcsevő szöcske (Decticus verrucivorus). A hím 24-38 
mm, a nőstény 26-44 mm. Furcsa nevét még a nagy svéd termé- 
szettudóstól, Linnétől kapta. A svéd parasztok állítólag ennek a 
hatalmas szöcskének erős rágóival haraptatták le bibircsókjai- 
kat. A sebet azután az állatok száján kibuggyanó, barnás színű 
bélnedvvel kenték be, hogy az újranövést meggátolják. A modern 
bőrgyógyászati rendelőkből már nem hallatszik ki a szemölcsevő 
szöcske hangosan rikoltó éneke. De ha kezünkbe kerül, nem árt 
az óvatosság. Menekülni akar, és közben, védekezésül belénk 
haraphat. Tápláléka főleg sáskákból, bogarakból, hernyókból áll, 
de aránylag sok növényt: pillangósokat, gyermekláncfüvet is 
eszik. 


3. Nyerges szöcske (Ephippigera ephippiger). A hím 22-25 mm, 
a nőstény 24-30 mm. Nyakpajzsa jellegzetes, középen benyo- 
mott, hátul felemelkedő. Első szárnya pikkelyszerű, csökevényes. 
A hímen kívül a nőstény is tud ciripelni. Más fajoktól eltérően, a 
hőmérséklet-változásoktól függetlenül, napi 13-14 órán át képes 
zenélni. 


4. Üvegházi szöcske (Tachycines asynamorus). 17-19 mm. Való- 
színűleg Kínából származik. Európában először 1891-ben buk- 
kant fel, Prágában. Nemsokára megjelent az Egyesült Államok- 
ban is. Karcsú, nyúlánk lába, testénél négyszer hosszabb csápja, 
sötét foltokkal tarkított színezete igen jellegzetes. Szárnyatlan. 
Elsősorban a csíranövényeket fogyasztja, ezért kártevő. Nem veti 
meg azonban a levéltetveket, más rovarokat, szárazföldi rákokat, 
gilisztákat sem. Éjjeli állat, nappal nyugodt búvóhelyére húzódik. 
A szabadban elpusztul. 

1. Fogasfarkú szöcske (Polysarcus denticauda). A hím 28-33 
mm, a nőstény 32-36 mm. Nehézkes, zömök, óriási testű szöcs- 
ke. Nedvességkedvelő. Üde réteken találhatjuk, ahol füveket és 
gyomnövényeket eszik. Néha elszaporodik, nagy csapatokba 
gyűlik, és vándorolni kezd. Szántóföldi növényeket, szőlőt, gyü- 
mölcsösöket egyaránt károsíthat. Hazánk nyugati megyéiben 
már védekezni kellett ellene. Közép-Európa déli területein él 
elsősorban. Elterjedése nagyjából a jegenyefenyő (Abies alba) 
elterjedési területével esik egybe. 


2. Éneklő lombszöcske íTettigonia cantans). 22-28 mm. Szántó- 
földeken, nedves legelőkön, bozótokban, cserjék között vagy a 
lombkoronában találhatunk rá. Életmódja a következő fajéhoz 
hasonlít. Melegebb időben éneke egybeolvadó, áthatóan hangos, 
éles versekből áll. Így a hímek a nőstényeket már 38 m távolság- 
ból is magukhoz tudják csalogatni. 


3. Zöld lombszöcske íTettigonia viridissima). 28-35 mm. Meleg 
nyár végi, ősz eleji napokon hallhatjuk bokrok tetején, fák lomb- 
koronájában énekelni. Felfedezni nem könnyű, mert fűzöld szí- 
nével kitűnően beleolvad környezetébe, és közeledtünkre hirtelen 
elhallgat. Csak a hím ciripel. Bal szárnyfedőjén alul, egy sorban, 
hosszabb élükre állított dominókhoz hasonlóan mintegy 90 da- 
rab kitinlemez ül. Ez alatt helyezkedik el a jobb szárnyfedő, 
melynek egy erős, felfelé kiemelkedő erét mint pengetőt húzza 
végig a felette található lemezsoron. A hím élesen csengő hangjá- 
val déltől akár éjfélig is csalogathatja a környéken tanyázó nős- 
tényeket. Ragadozó, más rovarok ellensége, de némi növényi 
táplálékot is fogyaszt. Rövid ugrással veti magát áldozatára, és 
egyetlen harapással végez vele. Inszektáriumban tartható, szapo- 
rodik, de elegendő teret kell számára biztosítani; mivel kanniba- 
lizmusra hajlamos. Kétségtelenül legismertebb szöcskénk. 

1. Doboló szöcske (Meconema varium). A hím 12-13 mm, a 
nőstény 13-15 mm. Fákon élő állat. Elsősorban alkonyatkor és 
éjszaka aktív. Meleg nyári estéken a nyitott ablakokon át a szo- 
bákba is berepül. Rendszerint tölgyfák lombkoronájában tanyá- 
zik. Főleg növényeket eszik, de a kicsi, törékeny rovarokat sem 
veti meg. Néma, szárnyán hangadó szerv nem fejlődött ki. Helyet- 
te, a párzás előjátéka során hátsó lábával nagyokat üt az aljzat- 
ra, ahol tartózkodik. Így lassú dobpergéshez hasonló hangot 
hallat. A nőstény petéit a fatörzsek repedéseibe rakja, ahol védett 
körülmények között telelnek át. A lárvák kora tavasszal kelnek 
ki. Egész Európában elterjedt. Még városi parkokban is megta- 
lálhatjuk. 


2. Közönséges virágszöcske (Leptophyes albovittata). 15-17 
mm. Kicsi, törékeny állat. Kedveli a nedvességet. Rendszerint 
olyan erdőben találunk rá, ahol gazdag a növényzet. Szárnya 
nincs. Ügyetlenül ugrik. Petéit növények szárába rakja. Valószí- 
nűleg növényi táplálékon él, állatokat nem fogyaszt. 


3. Pontozott repülőszöcske (Phaneroptera nana). 12-15 mm. 
Hazánkban elszórtan, kisebb körzetekben él. Háborítatlan terüle- 
tek bozótosaiban található. Karcsú, vékony lábú, fűzöld színű faj. 
Hátsó szárnyának a vége kinyúlik az első alól. A szabad rész 
bőrszerű, mint az első szárny. 


4. Zöld repülöszöcske (Phaneroptera falcata). A hím 12-15 mm, 
a nőstény 16-18 mm. A száraz, meleg helyeket kedveli, ahol a 
sűrű fű magasra nő. A növények csúcsán szeret üldögélni. Ha 
megzavarják, a földre veti magát, vagy felrepül. Alacsonyan, 
közvetlenül a növényzet felett húz el, majd lehuppan és megla- 
pul. Lapos petéit rövid, erősen meghajlott tojócsövével helyezi a 
lomblevelek színe és fonóka közé. 

1. Erdei tarsza (Isophya pyrenea). A him 16-23 mm, a nőstény 
17-26 mm. Zöldes, tömzsi testét karcsú, vékony lábak mozgat- 
ják. Szárnyfedője rövid, szinte pikkelyszerű, Tojócsöve erőteljesen 
felfelé kanyarodik, lekerekített csúcsán fogazott. Peterakáskor a 
nőstény összegömbölyödik. A tojócsövet annyira előregörbíti, 
hogy a rágói közé tudja fogni. Mintegy 40 petéjét ötös-hatos cso- 
portokban a földbe helyezi. 


2. Magyar tarsza (Isophya costata). A hím 20-24 mm, a nőstény 
25-28 mm. Közép- és Kelet-Európa dombságain és hegyvidékein 
találjuk. A dús növényzetű réteket, üde legelőket kedveli. 


3. Fűrészlábú szöcske (Saga pedo). A legnagyobb szöcskénk. A 
nőstény 61-80 mm. Nem véletlen, hogy csupán a nőstény test- 
méretének adatait közöljük. A faj hímjeiből eddig mindössze 
néhány példány akadt kézre. Az egyetlen egyenesszárnyú faj, 
ahol valódi szűznemzés (parthenogenesis) figyelhető meg. Ez azt 
jelenti, hogy a nőstényekben a peték párzás nélkül is fejlődésnek 
indulnak. A hímek nem termékenyítik meg a nőstényeket, mégis 
egészséges, normális kromoszómaszámú utódok jönnek létre. A 
levéltetveknél ez egészen megszokott jelenség (l. Kabócák, bodo- 
bácsok 56. o.-át), ám a sáskák, szöcskék, tücskök között máshol 
nem figyelhető meg. Szárnya nincs, csápja aránylag rövid. Har- 
madik pár lába vékony, pálcikaszerű, nem hasonlít a többi fajnál 
megszokott izmos ugrólábhoz. Első lábain alul félelmetes kitintö- 
visek sorakoznak, mint a fűrész fogai. E láb villámgyors mozdu- 
latával kapja el zsákmányait, melyeket a tövisek azonnal felnyár- 
salnak. Sem sáska, sem tücsök nem menekülhet halálos szorítá- 
sából. Áldozatát maradék nélkül fölfalja. Meglehetősen zárkózott, 
magánakvaló állatnak látszik a laboratóriumi megfigyelések 
alapján. Amatőrök azonban még fényképezés vagy szaporítás 
céljaira sem gyűjthetik be, mert védett állat! 

1.Lótücsök (Gryllotalpa gryllotalpa). 35-50 mm. 

Vakondtücsöknek is hívják sokfelé, mert a vakondhoz hasonlóan 
föld alatti járatokat ás. Életmódjának megfelelően, testének feji 
vége a bányászok szénfejtő gépéhez hasonlít; busa feje mögött a 
nyakpajzs kúpszerűen szélesedő felülete a járat falát tömöríti, 
szilárdítja. Izmos első lábai pedig, mint marófejek, hegyes, erős 
kitinfogakban végződnek, ízeik laposak, kiválóan lehet velük 
lapátolni. A lótücskök a talajból csak a párzás időszakában, 
június táján másznak elő. Ilyenkor sötétedéskor, éjszaka surran- 
va repülnek. A hímek különleges hangerősítő berendezést, egy Y 
alakú járatot fúrnak. Ennek nagysága, alakja olyan, hogy ha az 
elágazás közelében percegnek, hangjuk többszörösére fokozódik. 
Elsősorban a palántaágyakban okoz kárt. 


2-3, Mezei tűcsök (Gryllus campestris). 20-26 mm. A tücskök 
családjának tagjait háromízű lábfejük és a potrohon vízszintesen 
nyugvó szárnyaik különböztetik meg a szöcskéktől. Amióta Ai- 
szóposz híres meséjét megírta, mint a lustaság jelképei élnek a 
köztudatban: ahelyett hogy élelmet gyűjtenének a télre, egész 
nyáron gondtalanul muzsikálnak. De miért is gyűjtsön téli élel- 
met? Hiszen a nőstény (3. ábra), miután kerekded petéit hosszú 
tojócsövével a laza földbe süllyesztette, hamarosan elpusztul. A 
legfiatalabb lárvák két héttel ezután kelnek ki. Kezdetben a tala- 
jon, növények között élnek, majd kis csöveket vájnak búvóhelyül 
a talajba. Ezekben vészelik át a telet. Tavasszal a hím (2. ábra) 
föld alatti barlangjának kapujába ülve hangos szóval hívja a 
nőstényeket. Közeledtünkre azonnal mélyebbre húzódik, de ha 
egy fűszálat dugunk a lyukba, azt erős rágóival elkapja. A hímek 
cirpelésének rezgésszáma, hangmagassága, ritmusa jellemző a 
fajra. A nőstények innen ismerik fel a saját párjukat. Persze ha 
több hím is van a közelben, azt választják, amelyiknek erősebb a 
hangja. 

1. Fekete tücsök (Melanogryilus desertus). 13-17 mm. Meleg- 
kedvelő, száraz mezők, szántóföldek lakója. Száraz években kár- 
tevő is lehet. Elsősorban burgonya-, cukorrépa- és dohányfölde- 
ken szaporodhat el tömegesen. A 

2. házi tücsök (Acheta domesticus) kozmopolita. 16-20 mm. 
Magyarországon szinte kizárólag emberi környezetben fordul elő. 
Egész évben megtaláljuk a pékségekben, meleg pincékben, istál- 
lókban. Nyáron a szabadban, trágyadombokban is tanyázhat. 
Növényi és állati eredetű hulladékkal egyaránt táplálkozik. Söté- 
tedéskor kezd mozogni, éjjel aktív. Bizony elviselhetetlen lakó- 
társ, ha két-három him egész éjszaka fáradhatatlanul húzza a 
fülünkbe hangos nótáját. A 

3. hangyásztücsök (Myrmecophila acervorum) hímje 1,5 mm, a 
nőstény 2,8-3,5 mm. Igen apró, szárny nélküli, kerekded testű 
tücsök. Szeme és hallószerve elcsökevényesedett, tojócsöve rövid. 
Különös testalkata életmódjából következik, ugyanis hangya- 
bolyokban él. A fiatal lárva kisebb hangyák (Lasius-fajok), a 
kifejlett állat nagy testű hangyák (Myrmica-, Camponotus-fajok) 
váraiban található. A hangyák táplálják, vagy ha nem, elragadja 
a bolyba cipelt zsákmányt, sőt még a hangyatojásokat és lárvá- 
kat is megeheti. Közép-Európában a hímek nagyon ritkák, itt 
párzás nélkül (szűznemzéssel) szaporodik. A 

4. pirregö tücsök (Oecanthus pellucens) 9-15 mm. Kecses, tö- 
rékeny, szalmasárga színű állat. Nagyon kedveli a meleget, hi- 
szen délvidékről származik. Kisebb rovarokat, levéltetveket, 
nedvdús növényi részeket, virágokat fogyaszt. Magasra növő 
gyomnövényeken, cserjéken, fákon él. A szőlő kártevője lehet. Kis 
lyukakat vág a venyige ízei között, szépen sorban, majd ezeken 
keresztül döfi tojócsövét a mélyebb szövetek közé, ahova majd a 
peték kerülnek: A hímek messze hangzó, kemény, pergő cirpelé- 
sét meleg nyár végi estéken hallhatjuk. Télen pedig felidézhetjük 
a , Magyarország állathangjai" sorozat Rovarok, békák, madarak, 
emlősök című lemezével. 

1. Koronás levéllábú sáska (Extatosoma tiaratum). Ezen a táb- 
lán egy, az utóbbi időben népszerűvé váló laboratóriumi és terrá- 
riumi állatot mutatunk be. Népszerűségét annak köszönheti, 
hogy igen egyszerűen tartható, látványos, és könnyen megfigyel- 
hetjük szabad szemmel is: A nőstény (1. ábra) és a hím (3. ábra) 
rendkívül különböző (ivari kétalakúság). A nőstény nagyobb és 
sokkal súlyosabb (100-130 mm hosszú, 15-30 g), különösen 
akkor, amikor a potroha tele van petékkel. Fején egy körvonal 
mentén vékony töviseket visel, ez az ún. ,korona" (2. ábra), lába- 
in a comb és a lábszár erősen kiszélesedett, a potrohán széles 
karimákat visel, s ezek peremén hegyes fogakat találunk. A hím 
kisebb és jóval könnyebb (95 mm, 1,5-2,5 g), karcsúbb, teste 
különféle részein kisebbek, egyszerűbbek a karimák. A sáska 
tartásához elegendő egy uborkásüveg vagy ahhoz hasonló méretű 
edény, terrárium. Az aljára rakjunk homokot vagy itatóspapírt. 
Berendezésnek elég egy  orvosságosüveg vagy nagyobb 
vizesedény, melybe a táplálékul szolgáló szederágat állítjuk. A 
nagyobb példányokon jól megfigyelhetjük, hogy miképpen táplál- 
koznak. Ha éhesek, a közel nyújtott ágban nyomban megkapasz- 
kodnak (nappal is, nemcsak éjjel, mint a botsáskák), és a fejük 
alsó részén lévő erős rágóval egy kis darabot kiharapnak a levél- 
ből. Próbáljunk meg valami mást, pl. borostyánt adni, a kóstoló 
után többet nem harapnak belőle. Ha sikerült egy párt felnevel- 
nünk, és a nőstény petéket rakott (4. ábra), pihenő következik, 
mert a peték fejlődése szobahőmérsékleten 8 hónapig is eltart. 
Ezután a kis sáska lelöki a petét lezáró fedőt, kibújik a kemény 
védőtokból, és hamarosan enni kezd. Ahogy nő, kitinpáncélját 
lassan kinövi és leveti. Vedlés után nagyon sérülékeny, de hama- 
rosan megkeményedik kissé, és ismét táplálkozik. Ahogy nő, 
egyre jobban látszik majd rajta, hogy hím vagy nőstény lesz. 

1-2. Vándorló levél (Phyllium bioculatum). 80-90 mm. Ezen a 
táblán az álcázás (mimikri) nagymestereit, botsáskákat látunk. 
Mindkét bemutatott faj a maga módján: alakjával, színével vagy 
mozgásával kitűnően idomul ahhoz a környezethez, melyben él. 
Az első két rajzon látható állat teste felülről lapított, combjai és 
lábszárai lemezszerűek, potroha szélesen karéjozott, helyenként 
rozsdabarna foltok díszítik, olyan, mintha egy húsos levelet lát- 
nánk. Zöld színe és a nőstény szárnyfedőjén húzódó erek lefutá- 
sa még fokozzák az illúziót. Ha pedig a szél is fúj, ellenség legyen 
a talpán, amelyik meg tudja különböztetni a mellette himbálózó 
levéltől. Ily módon kevésbé találnak rá ragadozói, a pókok, gyí- 
kok, madarak. Ázsia trópusi őserdeinek lakója. 


3. Mogorva botsáska (Caraussius morosus). 55-58 mm. Ismert 
kísérleti állat, melynek élettani folyamatait már igen alaposan 
vizsgálták. Pontosan tudják, hogy az idegrendszer és a hormon- 
rendszer milyen módon irányítja a kültakaró színváltozásait, 
miért világosabbak az állatok nappal, mint éjjel. A laboratóriu- 
mokban vagy állatkertekben rendszerint csak szűznemzéssel 
szaporodó nőstényeket találunk, mert a hímek nagyon ritkák. 
Ezer frissen kelt lárva között legfeljebb 2-3 hímnemű egyed fe- 
dezhető fel. Otthon is könnyű tartani és szaporítani őket. A mál- 
na-, szeder-, rózsa- és borostyánleveleket egyaránt szívesen fo- 
gyasztják. A petéből kikelő törékeny testű, hosszú lábú kicsiny 
lárvák gyorsan növekednek, csak győzzük őket táplálékkal. A 
párát, gyakori locsolást is kedvelik. Ha az állatokat hirtelen inger 
éri, merevgörcsbe esnek (katalepszia). Ilyenkor testük kifeszül, 
lábuk pedig úgy marad, ahogyan mozgatjuk őket. Ez a faj Indiá- 
ból származik. 

XXV. tábla 


1. Imádkozó sáska (Mantis religiosa). A hím 40-61 mm, a nős- 
tény 48-75 mm. A táblán látható állatok a fogólábú rovarok 
rendjébe tartoznak. Nevüket első pár, jellegzetes felépítésű lá- 
bukról kapták. A hatalmasan fejlett lábszárat a combhoz hajlít- 
ják, és ebben a különös tartásban, a növények közé rejtőzve, 
moccanás nélkül várják, míg zsákmányuk a közelbe téved. Ekkor 
először a fejüket, majd óvatosan az előtorukat fordítják felé, 
megbecsülik a távolságot, és ha ez rövidebb, mint a láb hosszá- 
nak 70-8090-a, akkor egy villanásnyi mozdulattal magukhoz 
rántják a gyanútlan áldozatot. A szárnyas, hirtelenül mozgó 
rovarokat kedvelik, a zsákmány színe és szaga közömbös szá- 
mukra. Ezt a bonyolult mozgássorozatot nem kell tanulniuk, a 
zsákmányszerzés veleszületett képességük. Ez a faj, amelyet 
ájtatos manónak hívnak sokfelé, egyedülálló Európában. A hím 
feltűnően kisebb, mint a nőstény. Színe zöld vagy barna, attól 
függően, hogy milyen környezetben él. A meleg, száraz, napfé- 
nyes lejtőket, magas fűvű bokros mezőket kedveli. A lárvák töré- 
keny növénytetveket fogyasztanak, a kifejlett állatok viszont 
nagyobb rovarokat. Sőt megfigyelték, hogy kisebb gyíkot fogott! 
Vérmes ragadozó természete párzáskor is megmutatkozik. A 
nőstény gyakran megeszi a feléje közeledő hímet, vagy éppenség- 
gel párzás közben harapja le a fejét. Ilyenkor az ivarszervek moz- 
gása nem szakad meg, mert irányításukat nem az agy, hanem a 
hasi idegdúcok végzik. Védett állat! A 

2. tollascsápú imádkozó sáska (Empusa fasciata) 50-67 mm. 
Dél-Európában él ez a kúpos fejű, hosszú torú, karcsú faj. A 

3. szemfoltos imádkozó sáska (Pseudocreobotra ocellata) kis 
testű, élénk színezetű faj. Szárnyfedőjét feltűnő, élénk színű 
szemfoltok díszítik. A 

4. pettyes imádkozó sáska (Sphodromantis guttata). Nyugat- 
Afrika lakója, de testalakulása és színezete nagyon hasonlít a 
hazai fajunkéhoz. 

XXVI. tábla 


1-2. Konyhai sváb (BPlatta orientalis). 19-25 mm. A ház körül élő 
rovarok közül az ágyi poloska után talán ezt a fajt utáljuk a leg- 
jobban. Sok embernél már a látványa is allergiás tüneteket, ki- 
ütéseket, viszketést vált ki. Éjszaka jön elő a padló, ajtófélfák 
réseiből, szekrények, polcok mögül, és hosszú csápjaival tapo- 
gatva eleség után néz. Az állati táplálékot — húst, felvágottat, 
sajtot, gyapjút, sőt a bőrt — jobban kedveli, mint a növényeket, 
de nem finnyás, mindent megeszik. Rágással, nyállal, ürülékkel, 
lárvabőrrel szennyezi a kamrában, konyhában fellelhető ételeket. 
A vízen kívül tejet is iszik, sőt a sört sem veti meg. A hím szárny- 
fedője majdnem eléri a potroh végét (1. ábra), a nőstényé rövid, 
pikkelyszerű (2. ábra). Mintegy 16 petéjét jellegzetes tokban 
(kokon) öt napig hordozza. A fiatal lárvák 2-3 hónap alatt fejlőd- 
nek ki, az ivari érettségig körülbelül egy év telik el. A 3. német 
csótány (Blattella germanica) a szabadban élő csótányokhoz 
hasonló faj. 11-13 mm. Lapos, karcsú, világosbarna. Az előháton 
húzódó két sötét sáv alapján azonnal elkülöníthetjük. A hím és a 
nőstény szárnya egyaránt jól fejlett, a potroh végénél valamivel 
hosszabb, ennek ellenére ritkán repül. Különösen a lakótelepeket 
lepi el. A központi szeméttárolókban nyugodtan tanyázik; szapo- 
rodik, majd a fűtőcsövek mentén, szellőzőkön keresztül minden 
lakásba eljut. Kedveli az egyenletesen meleg épületeket, szállo- 
dákat, sütödéket, kórházakat, élelmiszerüzleteket. Még annyira 
sem válogatós, mint az előző faj. Papírt, dohányfélét, levágott 
körömdarabokat, hajszálakat, fajtársai elpusztult testét megle- 
pően jó hatásfokkal hasznosítja. Betegségeket terjeszthet. 


4. Lapp erdeicsótány (Ectobius lapponicus). A hím 10-13 mm, a 
nőstény 7-10 mm. Erdők szélén, bokrok között, a szabadban 
tanyázik. Meleg napsütésben megfigyelhetjük, amint növényről 
növényre repked. 


56 


XXVII. tábla 


1. Szürke csótány (Nauphoeta cinerea). 21-25 mm. Feje vilá- 
gosbarna. A szemek és a csápok között két sötétbarna keresztsáv 
húzódik. Azok közé a csótányok közé tartozik, melyek az embe- 
rek környezetében kitűnő életfeltételeket találnak, és ezért töme- 
gesen szaporodnak. Érdekes tulajdonságuk, hogy a hímek az 
előhátuk végét a szárnyfedő szélső eréhez dörzsölik, és így perce- 
gő hangot adnak. Ez ritka jelenség a csótányok körében. A meg- 
lehetősen komplikált módon történő párzás előjátékához tartozik 
ez a percegés, amellyel a még vonakodó nőstényt csalogatja. 
Párzás után egy hónappal 30-35 lárva kel ki a petecsomóból. A 
lárva szárnyatlan, és az ivarszervei is hiányoznak, de különben 
tökéletesen hasonlít a szülőkre, és életmódja is azonos. Két- 
három hónap alatt körülbelül nyolcszor vedlik, és így éri el teljes 
fejlettségét. Kelet-Afrika országaiból terjedt el az egész világon. 
Különböző gyümölcsszállítmányokkal — főleg a banánnal — 
rendszeresen behurcolják Európába is. Ennek ellenére itt nem 
tudott elszaporodni. A 


2. széleshátú csótány (Monastria similis) hazája Dél-Amerika. 
Hatalmas, 40 mm-és, erőteljes állat. Gesztenyebarna teste fénye- 
sen csillogó. Utolsó potrohszelvényén, középen egy fehér viasz- 
kúp látható, melyet a csótányokra olyannyira jellemző, váladé- 
kokat termelő mirigyek egyike választott ki. Az 


3. óriás csótány (Blaberus craniifer) hatalmas termete miatt az 
állatkerti rovarházak kedvelt kiállítási állata. 50-80 mm. Köny- 
nyen tartható, ezért különböző kutatóintézetekben is tenyésztik, 
ahol elsősorban élettani kísérleteket végeznek rajtuk, szaporo- 
dásbiológiájukat, idegrendszerüket vizsgálják. Növényvédő szerek 
hatásainak felmérésére is használják. A 


4. kétkaréjú csótány (Parahormetica bilobata) Brazília őserdei- 
ben él. 37-42 mm. A csótányok körében gyakori jelenség, hogy a 
kifejlett állatoknak (imágó) sincs szárnyuk. Egy ilyen fajt muta- 
tunk most be. A rajzon látható állat ugyan lárvát mintáz, de 
mégis imágó. 

XXVIII. tábla 


1. Közönséges fülbemászó (Forficula auricularia). A hím 10-16 
mm, a nőstény 10-14 mm. Nevével ellentétben nem mászik senki 
fülébe. Igaz, kedveli a meleg, sötét búvóhelyeket, ahol nappal 
meghúzódhat, a kövek alját, fák kérgének repedéseit, farakáso- 
kat, de valószínűtlen, hogy a földön alvó ember fülébe húzódjon. 
Rejtekéből éjjel bújik elő, ekkor keresi meg növényekből és álla- 
tokból álló táplálékát. Néha kártevő. Az almát, őszibarackot, 
kelkáposztát, csemegekukoricát és szőlőt pusztítja, de kedveli a 
nedvdús levéltetveket is. Teste lapított. Két hatalmas potrohfüg- 
gelékének alakja jellemző a fajra. Ezzel tudja kibontani és össze- 
hajtogatni a csökevényes első szárny alatt meghúzódó, hatalmas 
hátsó szárnyat. Ősszel párzik, majd a nőstény kövek, fadarabok 
alá kis barlangot váj, amibe 50-60 petét rak, és maga is melléjük 
húzódik. A tavasszal kikelő fiatal lárvákat védelmezi, és apró, 
puha rovarokkal táplálja. A hím nem eh túl a telet. A 


2. törpe fülbemászó (Labia minor) igen apró, 5-5,5 mm-és. Kö- 
zép-Európában mindenütt elterjedt. Alapszíne barna, a csápok 
vége világos. Hátsó szárnya jól fejlett. Erdőn, mezőn, komposzt- 
ban és trágyadombon találjuk. Kedveli a meleget és a nedvessé- 
get. Jól repül, fénycsapdával is foghatjuk. 


3. Parti fülbemászó (Labidura riparia). 13-26 mm. A legnagyobb 
fülbemászófajunk. Meleg, nedves homoktalajokon fordul elő, 
elsősorban patakok, folyók, tavak partjain. Rendszerint kövek, 
fadarabok, tehénlepények alá húzódik. Rágó szájszervével és első 
lábaival vakon végződő vagy U alakú járatot váj a talajba. Főleg 
élő és elpusztult rovarokkal táplálkozik. Nem tud repülni. Télre 
akár két méter mély járatot is áshat a homokba, és abba húzódik 
a hideg elől. Az 


4. erdei fülhemászó (Chelidurella acanthopygia) hímje 6-15 
mm, a nőstény 6-13 mm. Hátsó szárnya hiányzik. Lombos erdők 
avarjában, kövek alatt találhatjuk. 

